L 282/112
MT
Il-Ġurnal Uffiċjali tal-Unjoni Ewropea
31.10.2022
KAPITOLU 10 ĊEREALI Noti 1.
(A) Il-prodotti speċifikati fl-intestaturi ta’ dan il-kapitolu għandhom ikunu klassifikati f’dawk l-intestaturi biss jekk ikun preżenti l-ħabb, kemm jekk fis-sbula jew fuq iz-zokk u kemm jekk le.
(B) Il-kapitolu ma jkoprix il-ħabb li tfesdqu jew inħadmu mod ieħor.
Madankollu, ir-ross, meħluf, immaċinat, illostrat, igglejżjat, b’togħlija parzjali jew imfarrak, jibqa’ klassifikat fl-intestatura 1006.
B’mod simili, il-kinoa li minnha jkun tneħħa kompletament jew parzjalment il-perikarpu sabiex jiġi separat is-saponin, iżda li ma tkun għaddiet minn ebda proċess ieħor, tibqa’ kklassifikata fl-intestatura 1008. 2.
L-intestatura 1005 ma tkoprix il-qamħirrum ħelu (il-Kapitolu 7).
Nota tas-subintestatura 1.
It-terminu “qamħ durum” ifisser qamħ tal-ispeċi Triticum durum u l-ibridi dderivati mit-taħlit interspeċifiku tar-razza Triticum durum li jkollhom l-istess numru ta’ kromożomi (28) bħal dik l-ispeċi.
Noti addizzjonali 1.
It-termini li ġejjin għandhom it-tifsiriet ta’ hawn taħt assenjati lilhom: (a) “ross tal-ħabba tonda” (is-subintestaturi 1006 10 30, 1006 20 11, 1006 20 92, 1006 30 21, 1006 30 42, 1006 30 61 u 1006 30 92): ross, li t-tul tal-ħabb tiegħu ma jaqbiżx il-5,2 mm u li l-proporzjon bejn it-tul u l-wisa’ huwa inqas minn 2; (b) “ross tal-ħabba mezzana” (is-subintestaturi 1006 10 50, 1006 20 13, 1006 20 94, 1006 30 23, 1006 30 44, 1006 30 63 u 1006 30 94): ross, li t-tul tal-ħabb tiegħu jaqbeż il-5,2 mm iżda ma jaqbiżx is-6,0 mm u li l-proporzjon bejn it-tul u l-wisa’ huwa inqas minn 3; (c) “ross tal-ħabba twila” (is-subintestaturi 1006 10 71, 1006 10 79, 1006 20 15, 1006 20 17, 1006 20 96, 1006 20 98, 1006 30 25, 1006 30 27, 1006 30 46, 1006 30 48, 1006 30 65, 1006 30 67, 1006 30 96 u 1006 30 98): ross, li t-tul tal-ħabb tiegħu jaqbeż is-6,0 mm; (d) “ross paddy” (is-subintestaturi 1006 10 30, 1006 10 50, 1006 10 71, 1006 10 79 u 1006 10 90): ross li baqa’ bil-ħliefa wara d-dris; (e) “ross meħluf” (is-subintestaturi 1006 20 11, 1006 20 13, 1006 20 15, 1006 20 17, 1006 20 19, 1006 20 92, 1006 20 94, 1006 20 96, 1006 20 98 u 1006 20 99): ross li minnu tneħħiet biss il-ħliefa.
Eżempji ta’ ross li jaqa’ taħt din id-definizzjoni huwa dak bid-deskrizzjonijiet kummerċjali “brown rice”, “cargo rice”, “loonzain” u “riso sbramato”; (f) “ross parzjalment immaċinat” (is-subintestaturi 1006 30 21, 1006 30 23, 1006 30 25, 1006 30 27, 1006 30 29, 1006 30 42, 1006 30 44, 1006 30 46, 1006 30 48 u 1006 30 49): ross li minnu tneħħew il-ħliefa, biċċa mis-sufara u s-saffi ta’ barra tal-perikarpu, kollha jew parti minnhom, iżda mhux is-saffi ta’ ġewwa; (g) “ross immaċinat” (is-subintestaturi 1006 30 61, 1006 30 63, 1006 30 65, 1006 30 67, 1006 30 69, 1006 30 92, 1006 30 94, 1006 30 96, 1006 30 98 u 1006 30 99): ross li minnu tneħħew il-ħliefa, is-saffi kollha ta’ barra u ta’ ġewwa tal-perikarpu, is-sufara kollha fil-każ tar-ross tal-ħabba twila jew mezzana, u mill-inqas parti minnha fil-każ tar-ross tal-ħabba tonda, iżda li fih jistgħu jibqgħu s-strijaturi bojod lonġitudinali fuq mhux aktar minn 10 % tal-ħabb; (h) “ross imfarrak” (is-subintestaturi 1006 40): frammenti tal-ħabb, li t-tul tagħhom ma jaqbiżx tliet kwarti tat-tul medju tal-ħabba sħiħa. 2.
Ir-rata ta’ dazju applikabbli għat-taħlitiet ta’ dan il-kapitolu hija kif ġej: (a) fit-taħlitiet meta wieħed mill-komponenti jirrappreżenta mill-inqas 90 % skont il-piż, tapplika r-rata applikabbli għal dak il-komponent; (b) f’taħlitiet oħra, ir-rata applikabbli għandha tkun dik tal-komponent li jirriżulta li jkollu l-ogħla ammont ta’ dazju tal-importazzjoni.